Kućna automatizacija

Sistem kućne automatike (također nazvan pametna kuća) je sistem koji u najširem smislu podrazumijeva integraciju raznih, prije svega električnih, uređaja u domaćinstvu u sistem kojim se može upravljati na različite načine. U skladu sa životnim stilom, navikama i potrebama korisnika, sistemom se upravlja univerzalnim daljinskim upravljačem, mobilnim ili fiksnim telefonom, računarom ili ekranom osetljivim na dodir.

Postoji čitav niz tehnoloških standarda i protokola kojim je omogućeno upravljanje uređajima u kući. Najčešće korišćeni protokol je X10, zbog mogućnosti da se sistem integriše na već postojeću električnu instalaciju bez građevinskih radova. Kompletna komunikacija između uređaja i upravljačkih modula radi preko postojećih električnih instalacija. Ovakva Pametna kuća je koncipirana po Lego modularnom principu, tako da je lako prilagoditi i optimizovati u skladu sa potrebama i željama svakog korisnika.
 Mogućnosti sistema 

Neke od mogućnosti koje pokriva Pametna kuća su:

  integracija zaštitnog sistema sa dojavom,
  potpuna kontrola kućne i vankućne rasvjete,
  upravljanje audio i video sistemom,
  upravljanje grijanjem i hlađenjem,
  upravljanje roletnama i tendama,
  upravljanje bazenom, saunom itd.

Osim ovoga, moguće je jednostavno i brzo aktivirati po želji definisani programski scenario kojim se stambeni prostor prilagođava trenutnoj aktivnosti, raspoloženju ili potrebi svojih stanara. Primjeri scenarija mogu biti: gledanje kućnog kina, posjeta prijatelja, odlazak na posao, ručak, godišnji odmor itd.

Posebno značajan dio kućne automatike bavi se uštedama energije.
 Vanjski linkovi 
 https://web.archive.org/web/20120623184606/http://www.smarthomeforum.com/

Kategorija:Stanovanje